laion/Wikipedia-Exotic huggingface dataset:
וולודימיר ילצ'נקו

וולודימיר ילצ'נקו (באוקראינית: Володимир Єльченко; נולד ב-27 ביוני 1959) הוא דיפלומט אוקראיני, אשר כיהן כשגריר ארצו בארצות הברית ובארגון האומות המאוחדות וכשגריר האוקראיני האחרון ברוסיה. ילצ'נקו נולד בעיר קייב, בירת אוקראינה. אביו יורי היה שר התרבות של אוקראינה. הוא למד יחסים בינלאומיים ומשפט בינלאומי באוניברסיטת המדינה של קייב. לאחר סיום לימודיו ב-1981 הצטרף לשירות החוץ של אוקראינה. בשנים 1997–2000 כיהן כשגריר ארצו בארגון האו"ם. לאחר שמילא תפקידים בכירים במשרד החוץ של אוקראינה - לרבות תפקיד סגן שר החוץ - מונה ב-2005 כשגריר באוסטריה (עד 2007), ובשנים 2006–2010 שימש כשגריר אוקראינה במוסדות האו"ם בווינה. בשנת 2010 מונה ילצ'נקו לשגריר אוקראינה ברוסיה. לאחר סיפוח חצי האי קרים לרוסיה ב-2014 נקרא לחזור לארצו להתייעצויות. מאז הונמך דרג הייצוג של אוקראינה ברוסיה לדרגת ממונה על היחסים. בשנת 2015 מונה ילצ'נקו בפעם השנייה לשגריר אוקראינה באו"ם, ובמהלך כהונתו גם ייצג את ארצו במשך שנתיים במועצת הביטחון. בדצמבר 2019 מינה אותו נשיא אוקראינה וולודימיר זלנסקי לשגריר בארצות הברית, ג'מייקה ואנטיגואה וברבודה. בפברואר 2021 העביר הנשיא זלנסקי את ילצ'נקו מתפקידו כשגריר בארצות הברית, ג'מייקה ואנטיגואה וברבודה ומינה במקומו את שרת האוצר של המדינה אוקסנה מרקרובה (אנ'). ילצ'נקו הוא חובב מוזיקת רוק פרוגרסיבי והבי מטאל. וולודימיר ילצ'נקו, ברשת החברתית אקס (טוויטר) וולודימיר ילצ'נקו, באתר C-SPAN Margaret Besheer, ‏Ukraine Names Veteran Diplomat as New US Envoy, באתר voanews.com, ‏19 בדצמבר 2019
פארווין קאור

פארווין קאור (באנגלית: Parveen kaur; נולדה ב-19 באוקטובר 1988) היא שחקנית קנדית, המוכרת בעיקר בשל תפקידה בתור ד"ר סאנבי באל בסדרת הדרמה והמדע-בדיוני "מניפסט" (2018–2023). קאור נולדה ב-19 באוקטובר 1988 וגדלה בעמק אוקנאגן (אנ'), קולומביה הבריטית, קנדה. היא ממוצא הודי-פנג'בי. בגיל 18 היא עברה לטורונטו, אונטריו. קאור החליטה לדבוק בקריירת משחק רק בשנות ה-20 לחייה לאחר שעזבה את התיכון מוקדם. תפקיד המשנה הראשון של קאור היה בשנת 2015, בעונה השנייה של סדרת דרמת האימה של גיירמו דל טורו, "הנגיף". בשנת 2018 קאור כיכבה בסרט הדרמה "מבעד לעצי האשוחית" המבוסס על הרומן באותו שם מאת הסופר ג'וזף בוידן. הסרט הוקרן בבכורה בפסטיבל הסרטים הבינלאומי בטורונטו 2018. בין השנים 2018–2023 קאור כיכבה בתפקיד סאנבי בסדרת הדרמה והמדע-בדיוני "מניפסט"; אשר בעונותיה הראשונות שודרה ברשת NBC האמריקאית ובעונתה הרביעית והאחרונה שודרה בשירות הזרמת המדיה "נטפליקס". קאור קיבלה את כוכב MISAFF לשנת 2017 שהוצג על ידי ACTRA בפסטיבל הקולנוע הבינלאומי ה-6 של "Mosaic International" במיסיסוגה, אונטריו. מדיה וקבצים בנושא פארווין קאור בוויקישיתוף פארווין קאור, ברשת החברתית אינסטגרם פארווין קאור, במסד הנתונים הקולנועיים IMDb (באנגלית) פארווין קאור, באתר Rotten Tomatoes (באנגלית)
Burning Bright

"Burning Bright" הוא הסינגל הרביעי מתוך Leave a Whisper, אלבום הבכורה של להקת הרוק האמריקאית, שיינדאון. לכבוד ההוצאה מחדש של האלבום צורפה אליו גרסה חדשה שקונתה "מיקס סנפורד". השיר הגיע למקום השני במצעד שירי הרוק המיינסטרימי של הבילבורד. השיר סומפל עבור השיר "Just to be Different" מתוך האלבום Halfway House של הראפר ג'ו באדן. ברנט סמית, סולן הלהקה ומי שכתב את השיר, סיפר: כתבתי את השיר כמדריך לחיים, שאתה כותב במהלך הדרך ומבין שאולי אתה שונה מכל שאר האנשים סביבך, ואולי הדברים לא פשוטים עבורך, אבל אתה חייב למצוא את הכוח הפנימי ואת הדרך שלך להתגבר על השדים; השיר מדבר על להיות כן עם עצמך ולהישאר נאמן לעצמך, לא להשתנות עבור אף אחד, כי בשעתך האפלה ביותר אתה היחיד שיכול למצוא את האור. סרטון השיר "Burning Bright" באתר יוטיוב Burning Bright, SongFacts "US Bubbling Under Hot 100 Singles", (Billboard) "Shinedown Chart History (Alternative Airplay)". Billboard "Shinedown Chart History (Mainstream Rock)", Billboard
כף מקאיי

כף מקאיי או כף מאקאיי (באנגלית: Cape MacKay) היא לשון יבשה מכוסה קרח המהווה את הקצה הדרום מזרחי של האי רוס, שבאנטארקטיקה. הכף התגלתה על ידי המשלחת הבריטית הלאומית לאנטארקטיקה (משלחת דיסקברי) (אשר חקרה את אנטארקטיקה, בין השנים, 1901 – 1904). לשון היבשה נקראה על שם רב החובל הארי מקאיי (Captain Harry MacKay), מפקד הספינה טרה נובה (Terra Nova), אחת מספינות הסיוע למסע.
ג'ורג' פרייר

ג'ורג' פרייר (באנגלית: George Ferrier; נולד ב-17 בנובמבר 2000) הוא שחקן ניו זילנדי. פרייר נולד ב-17 בנובמבר 2000 באוקלנד, ניו זילנד. בשנת 2019 סיים את לימודיו בבית הספר לבנים של אוקלנד. הוא מתגורר כיום בלוס אנג'לס. בשנת 2011 השתתף בסרט הקצר "One Year Later". שנה לאחר מכן שיחק בתפקיד ג'יימס בראון בן השש בסרט הקולנוע "Journey of a Story". בשנת 2016 שיחק בסדרת הטלוויזיה "Dirty Laundry" בעונתה היחידה. בשנת 2017 שיחק בסרט הקולנוע הניו זילנדי "Kiwi Christmas" שביים טוני סימפסון. הופעתו הראשונה מחוץ לניו זילנד הייתה בשנת 2019 בתפקיד אורח בסדרת הטלוויזיה "פאוור ריינג'רס ביסט מורפרס". תפקיד הפריצה של פרייר היה בשנת 2021 כששיחק לצד שארלוט רמפלינג בסרט הקולנוע "Juniper". הוא גילם נער בעל הרס עצמי המושעה מבית הספר ונדרש לטפל בסבתו האלכוהוליסטית כעונש, הזמן שהם מבלים יחד מטלטל את חייו. הסרט הוצג בבכורה בפסטיבל הקולנוע בפרת'. באותה שנה שיחק בעונה הראשונה של סדרת הטלוויזיה "אחד מאיתנו משקר" מבית נטפליקס המבוסס על הרומן מאת קארן מקמנוס. בשנת 2023 שיחק בתפקיד חוזר בסדרת הטלוויזיה, סוויט טות': נער עם קרניים. ג'ורג' פרייר, ברשת החברתית אינסטגרם ג'ורג' פרייר, במסד הנתונים הקולנועיים IMDb (באנגלית) Gavin Johnson, George Ferrier (TV Actor) - Age, Birthday, Bio, Facts, Family, Net Worth, Height & More, AllFamous.org, ‏3 באוגוסט 2021 First glimpse of TVNZ's Dirty Laundry, NZ Herald, ‏3 במרץ 2016 Subhash K Jha, Review Of Juniper: Charlotte Rampling Dazzles at 75, IWMBuzz, ‏4 בינואר 2022 Review | International films shine at Perth Festival's film season - OUTInPerth | LGBTQIA+ News and Culture, OUTInPerth | LGBTQIA+ News and Culture, ‏1 בנובמבר 2021 One of Us Is Lying: Release Date, Cast, Plot and More, Leisure Byte, ‏2 בינואר 2022 Abdullah Al-Ghamdi, Sweet Tooth Season 2 Gets Debut Date At Netflix, New Photos, Screen Rant
פסמתיך

שמם של שלושה ממלכי מצרים העתיקה בשושלת הפרעונים ה-26: האם התכוונתם ל... פסמתיך הראשון (אנ') – מלך בשנים 664–610 לפנה"ס פסמתיך השני (אנ') – מלך בשנים 595–589 לפנה"ס פסמתיך השלישי (אנ') – מלך בשנים 526–525 לפנה"ס
ניקולס בייקון

ניקולס בייקון (באנגלית: Nicholas Bacon‏; 1540 – 22 בנובמבר 1624) היה איש אצולה בריטי, הראשון שקיבל את התואר ברונט וחבר הפרלמנט הבריטי. ניקולס בייקון נולד בשנת 1540 למשפחה אצילה. אביו היה לורד-מחזיק החותמת המלכותית. פרנסיס בייקון היה אחיו למחצה. ניקולס בייקון למד בטריניטי קולג', קיימברידג'. בשנת 1562 הוא התקבל ללשכת עורכי דין בלונדון. בשנת 1562 הוא התחתן לאן בוטס. בשנת 1562 הוא התקבל ללשכת עורכי הדין בלונדון. בשנת 1563 ניקולס בייקון התקבל לפרלמנט הבריטי כנציג של בברלי. בשנת 1572 הוא החל להיות נציג של ספולק והחזיק את המשרה עד לשנת 1583. ב-22 באוגוסט 1578 ניקולס בייקון קיבל תואר אביר מהמלכה. ב-22 במאי 1611 הוא קיבל תואר ברונט הראשון הממלכת אנגליה. במהלך חייו ניקולס בייקון רכש וירש שטחים נרחבים ברחבי אנגליה. הוא הוריש את הונו לילדיו וחלק העביר לעזרה לעניים. הצייר נתנאל בייקון היה בנו. מדיה וקבצים בנושא ניקולס בייקון בוויקישיתוף ביוגרפיה
אשלי ארגוטה

אשלי ארגוטה (באנגלית: Ashley Argota; נולדה ב-9 בינואר 1993) היא שחקנית וזמרת אמריקאית, אשר ידועה בעיקר בשל תפקידה בתור לולו בסדרה "טרו ג'קסון" בערוץ ניקלודאון ובשל תפקידה בתור לו צ'אן בסדרה "משפחת פוסטר". אשלי ארגוטה נולדה בעיר רדלנדס, קליפורניה, להורים מהגרים מהפיליפינים. היא סיימה לימודי תיכון וירטואלי מקוון. היא החלה את הקריירה המקצועית שלה בשנת 2003 כמתמודדת בתוכנית המציאות "Star Search" ברשת CBS בהנחייתו של ארסניו הול. בשנת 2007 היא הצטלמה בסרט עצמאי "Schooled". בשנת 2008 היא החלה לשחק בסדרת הטלוויזיה "טרו ג'קסון" בערוץ ניקלודאון, בדמותה של לולו, חברתה הטובה של טרו ג'קסון. באותה תקופה היא הוציאה שני אלבומי מוזיקה. בשנים 2011–2013 ארגוטה שיחקה בסדרת הטלוויזיה הקומית "Bucket & Skinner's Epic Adventures" בניקלודיאון. בשנת 2014 היא כיכבה בסרט של ערוץ דיסני "החבר המושלם שלי" ובשנים 1016–2015 שיחקה בסדרה "מעבדה לכוחות על" של אותו ערוץ ובסדרה "משפחת פוסטר" של רשת ABC. בשנת 2019 אשלי ארגוטה שיחק בסדרת הטלוויזיה "הטירון". בשנת 2020 היא שיחקה בסרטה של כריסטין בייקר "I Hate New Year's". Ashley ‏- 2007 Dreams Come Tru‏- 2006 Ashley‏ - 2008 מדיה וקבצים בנושא אשלי ארגוטה בוויקישיתוף אתר האינטרנט הרשמי של אשלי ארגוטה אשלי ארגוטה, ברשת החברתית פייסבוק אשלי ארגוטה, ברשת החברתית אקס (טוויטר) אשלי ארגוטה, ברשת החברתית אינסטגרם אשלי ארגוטה, סרטונים בערוץ היוטיוב אשלי ארגוטה, במסד הנתונים הקולנועיים IMDb (באנגלית) אשלי ארגוטה, במסד הנתונים הקולנועיים KinoPoisk (ברוסית) אשלי ארגוטה, באתר אפל מיוזיק (באנגלית) אשלי ארגוטה, באתר ספוטיפיי אשלי ארגוטה, באתר AllMusic (באנגלית) אשלי ארגוטה, באתר דיזר
אנטון לוסנקו

אנטון לוסנקו (ברוסית: Антон Лосенко;‏ 10 באוגוסט 1737 – 4 בדצמבר 1773) היה צייר ואקדמאי נאו-קלאסי רוסי שחי באימפריה רוסיה. הוא היה ממייסדי התנועה ההיסטורית הרוסית הקיסרית בציור. אנטון לוסנקו נולד למשפחתו של מנהל ממשלתי רוסי פאבל יעקובלביץ' לוסב בגלוקוב, באזור צ'רניחובשצ'ינה (מחוז סומי, אוקראינה). הוא התייתם ובגיל שבע נשלח למקהלת חצר בסנקט פטרסבורג. ב-1753, לאחר שקולו השתנה הוא גילה כישרון לציור, ונשלח ללמוד אצל האמן איוואן ארגונוב. לאחר חמש וחצי שנות חניכה, הוא התקבל לאקדמיה הקיסרית לאמנויות בשנת 1759. בין הציורים שיצר שם היה דיוקנו של איוואן שובאלוב (1760) ודיוקנו של אלכסנדר סומארוקוב (1760). בשנת 1760 שלחה אותו האקדמיה לפריז כדי ללמוד אמנות אצל הצייר הנאו-קלאסי הצרפתי ז'אן רסטו. שם הוא צייר ציור גדול המבוסס על סיפור מהברית החדשה. בשנים 1766–1769 עבד לוסנקו ברומא, וחקר אמנות איטלקית, במיוחד את ציוריו של רפאל. שם יצר את שני ציוריו על קין והבל. ב-1769 חזר לוסנקו לסנקט פטרסבורג. הוא קיבל הצעה להציג ציור היסטורי כדרך לקבלת מעמד אקדמאי באקדמיה האימפריאלית לאמנויות. מתוך פרק בהיסטוריה הוא צייר את הבד הקלאסי על ולדימיר הראשון מקייב ורונדה מפולוצק. ציור זה לא רק הביא לו את התואר אקדמאי אלא גם תפקיד פרופסור באקדמיה הקיסרית (בתחילה, ב-1770 כפרופסור-משנה, אולם משנת 1772, כפרופסור מן המניין ומנהל האקדמיה). בעודו בתפקיד כתב לוסנקו ספר לימוד בשם "הסבר קצר על הפרופורציות האנושיות" ששירת כמה דורות של ציירים באימפריה הרוסית. הוא עבד כמנהל האקדמיה עד מותו ב-1773. אנטון לוסנקו נחשב לאחד ממייסדי התנועה ההיסטורית הרוסית הקיסרית בציור ויחד עם ספר הלימוד שלו (ששימש עד אמצע המאה ה-19), הוא השפיע על חינוך האמנות באימפריה הרוסית. למדו אצלו הציירים איוואן אקימוב וגריגורי אוגריומוב והפסל מיכאיל קוזלובסקי. לוסנקו היה אחד הציירים שזכו לכבוד בכך שעבודתו הופיעה על בולי דואר סובייטים, כאשר דיוקן שצייר של פיודור וולקוב הופיע ב-1972. מדיה וקבצים בנושא אנטון לוסנקו בוויקישיתוף "Лосенко", in Словник Художників України ("Dictionary of Ukrainian Artists"), published by Ukrainian Soviet Encyclopedia — Кyіv 1973 (in Ukrainian) А.П.Лосенко - рассказ, картины, nearyou.ru
לאסו (פירושונים)

האם התכוונתם ל... לאסו – לולאת חבל גיירמו לאסו – איש עסקים ופוליטיקאי אקוודורי פאבלו לאסו – כדורסלן ומאמן כדורסל ספרדי לאסן
אמרילו סלים

תומאס אוסטין פרסטון ג'וניור (באנגלית: Thomas Austin Preston Jr;‏ 31 בדצמבר 1928 – 29 באפריל 2012), המוכר בשם אמרילו סלים (Amarillo Slim), היה שחקן פוקר אמריקאי, זוכה הטורניר המרכזי של אליפות העולם בפוקר ב-1972. בשנת 1992 נבחר להיכל התהילה של הפוקר. אמרילו סלים היה אחד מהשחקנים אשר בני ביניון הזמין ב-1970 להשתתף בטורניר שלימים היה לטורניר המרכזי הראשון של אליפות העולם בפוקר. ב-1972 הוא זוכה בטורניר המרכזי, ובזכות אישיותו המוחצנת הפך לידוען והוזמן להשתתף בתוכניות ערב כ-The Tonight Show עם ג'וני קרסון. ב-1974 זכה בצמיד אליפות העולם בפוקר. ב-1979 הקים את ה-Super Bowl of Poker אשר רץ עד 1991, כפרפרזה על שם אליפות הפוטבול האמריקאי הסופרבול. אמרילו סלים זכה ב-2 צמידים נוספים, ב-1985 ו-1990, בטורנירי פוט-לימיט אומהה. ב-2000 סיים במקום השני בטורניר פוט-לימיט אומהה לאחר שהפסיד לפיל אייבי. ב-1992 נבחר להיכל התהילה של הפוקר. ב-29 באפריל 2012 נפטר מסרטן המעי הגס בגיל 83. 1973 - Play Poker to Win 2003 - Amarillo Slim in a World Full of Fat People 2007 - All In: An E-guide To No Limit Texas Hold'em מדיה וקבצים בנושא אמרילו סלים בוויקישיתוף אמרילו סלים, באתר The Hendon Mob אמרילו סלים, באתר אליפות העולם בפוקר Amarillo Slim’s Life: Biggest Profits, Losses, Private Life & Net Worth, באתר SoMuchPoker, ‏30 בספטמבר 2020 (באנגלית) Amarillo Slim, Gambler With a Sly Wit, Dies at 83, באתר הניו יורק טיימס, ‏30 באפריל 2012 (באנגלית)
עונת 2022 בגביע סודאמריקנה

עונת 2022 בגביע הסודאמריקנה היא העונה ה-21 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון צפוי להתקיים ב-8 במרץ 2022 ומשחק הגמר יערך ב-1 באוקטובר 2022, בהאצטדיון הלאומי של ברזיליה הטורניר יהיה השני בפורמט החדש, הגביע יורחב מ-54 קבוצות ל-56 קבוצות, בשלב הראשון יתמודדו 32 קבוצות מ-8 מדינות שאינן ארגנטינה או ברזיל על פי מדינות, שתי מעפילות מכל מדינה (סה"כ 16 קבוצות) יעפילו לשלב הבתים ויצטרפו ל-12 הנציגות מארגנטינה ומברזיל (6 מכל מדינה) וארבע המודחות במוקדמות גביע ליברטדורס, קבוצה אחת מכל בית תעפיל אליהן תצטרפנה 8 הקבוצות שייסמו במקום השלישי בשלב הבתים של גביע ליברטדורס. המנצחת בגמר תזכה להשתתף בעונה הבאה בשלב הבתים של טורניר גביע ליברטדורס, תתמודד עם הזוכה בגביע הליברטדורס . בשלב הראשון, כל מפגש ישוחק פעמיים במסגרת בית וחוץ. אם התוצאה במפגש הייתה תיקו, שערי החוץ הם אלו שקבעו את העולה לשלב הבא. אם עדיין התוצאה הייתה תיקו, הקבוצות לא יכנסו להארכה, אלא ישירות לפנדלים. 32 קבוצות לוקחות חלק בשלב הבתים, 16 קבוצות העפילו משלב הפלייאוף ו-16 קבוצות הצטרפו בשלב זה. החל משלב שמינית הגמר משחקות הקבוצות שהעפילו בטורניר נוקאאוט לפי הכללים הבאים: בשלבי שמינית הגמר, רבע הגמר וחצי הגמר, כל המשחק מוכרע בשני מפגשים בשיטת בית-חוץ, כאשר הקבוצה המדורגת הגבוהה ביותר מארחת את המפגש השני (תקנון התחרות, סעיף 2.2.3). שוויון בסיכום שני המשחקים לא יועבר להארכה אלא יוכרע בדו־קרב בעיטות עונשין (תקנון התחרות, סעיף 2.2.4). הגמר ישוחק במפגש בודד באצטדיון נייטרלי שנבחר מראש, כאשר הקבוצה המדורגת הגבוהה ביותר תוגדר כקבוצה הביתית למטרות אדמיניסטרטיביות (תקנון התחרות, סעיף 2.2.6). במקרה של שוויון, המשחק יוכרע בהארכה בת 30 דקות. שוויון לאחר ההארכה יוכרע באמצעות דו־קרב בעיטות עונשין (תקנון התחרות, סעיף 2.4.5). החל משלב שמינית הגמר, מדורגות הקבוצות לפי תוצאותיהן בשלב הבתים. הקבוצות שסיימו במקום הראשון בגביע סודאמריקנה מדורגות 1–8 (דרג 1), והקבוצות שסיימו במקום השלישי בגביע ליברטדורס מדורגות 9–16 (דרג 2). עונת 2022 בגביע ליברטדורס מדיה וקבצים בנושא עונת 2022 בגביע סודאמריקנה בוויקישיתוף תקנון התחרות, באתר CONMEBOL (בספרדית)
איוואן ארגונוב

איוואן ארגונוב (ברוסית: Иван Аргунов‏; 1729–1802) היה צייר רוסי, ממייסדי האסכולה הרוסית בציור פורטרטים. הוא היה צמית השייך לרוזן שרמטב וגדל במשפחתו של דודו, סמיון ארגונוב, שהיה משרת במשפחת צ'רקסקי ואחר כך עבד אצל הרוזן שרמטב. במשך שנים רבות ניהל סמיון את ביתו של שרמטב בסנקט פטרסבורג, הבית שבו גדל איוואן. בשנים 1746–1749 למד איוואן ארגונוב ציור אצל אמן גרמני בשם גאורג גרוט שבאותו זמן היה בעבודה אצל הקיסרית אליזבת מרוסיה. איוואן קיבל גם שיעורים מבני דודיו שהיו ציירים שעבדו בסנט פטרסבורג על קישוט בתי המגורים הקיסריים. העבודות הראשונות של ארגונוב היו בכנסיית הארמון בצארסקויה סלו (1753) ושל מנזר "ירושלים" החדש (1749). באותה תקופה הוא גם יצר את הציור ההיסטורי הידוע היחיד שלו קלאופטרה גוססת. דיוקנאותיו המוקדמים ביותר היו של הנסיך איבן לובנוב-רוסטובסקי (1752) והנסיכה יקטרינה אלכסנדרובנה לובנובה-רוסטובסקיה (1754). ניתן לראות בעבודותו את המסורות הישנות של אמנות המסורתית מעורבת בהשפעת הבארוק החדש. בשנות ה-60 של המאה ה-17 ארגונוב היה בשיאו. הוא יצר הרבה דיוקנאות ואייקונים. בין נתיניו היו בני מלוכה רוסיים ומשפחת הרוזן שרמטב וקרוביהם. הוא היה אחד היוצרים של ז'אנר הדיוקנאות שלאחר המוות. בשנת 1770 הפך ארגונוב למשרת הראשי של ביתם ואחוזותיהם משפחת שרמטב. הוא צייר הרבה פחות אבל בתקופה ההיא (1784) הוא יצר את יצירת המופת שלו דיוקן אישה לא ידועה בלבוש איכר. זהותה של הדוגמנית בציור נותרה לא ברורה. בין המחצית השנייה של 1780 ועד מותו ב-1802 ארגונוב לא צייר אלא בילה את כל זמנו בניהול אחוזות ועסקים שונים של בני שרמטב. ארגונוב היה מורה חשוב לאמנות. הוא לימד שיעורי ציור החל משנת 1753 - לפני פתיחת האקדמיה הקיסרית לאמנויות ב-1757. בין תלמידיו היו אנטון לוסנקו, פיודור רוקוטוב, קיריל גולובצ'בסקי ואיבן סבלוקוב - כולם בעתיד היו מורים באקדמיה. גם בניו של ארגונוב היו תלמידיו. שניים מהם: (ניקולי ארגונוב ויעקוב ארגונוב) הפכו לציירים, ואילו השלישי (פאבל ארגונוב) הפך לאדריכל. מדיה וקבצים בנושא איוואן ארגונוב בוויקישיתוף Yamshchikov, S.V. (1976). Русский портрет XVIII—XIX веков в музеях РСФСР (Russkii portret XVIII—XIX vekov v muzeiah RSFSR) [Russian portrait of the 18th–19th centuries in the RSFSR museums] (in Russian). Moscow: Izobrazitel'noe iskusstvo (Изобразительное искусство). pp. 1–248. Richard Stites, 'Serfdom, Society, and the Arts in Imperial Russia', p. 333
פליסיטי אייס

פליסיטי אייס (באנגלית: Felicity Ace) הייתה אוניית גל-נוע מתוצרת מספנות שין קורושימה ביפן שהושקה בשנת 2005 ותופעלה על ידי חברת Mitsui O.S.K. Lines (אנ'). האונייה הייתה רשומה בפנמה. בפברואר 2022 פרצה בה שרפה בעת הפלגה, כשמטענה כלל 3,965 מכוניות, וכעבור ימים אחדים טבעה. אורך האונייה כ-200 מטר, רוחבה כ-32 מטר והשוקע שלה הוא 9.2 מטר. ההדחק שלה הוא 17,738 טונות. תפוסתה 60,118 טון תפוסה. היא מונעת במנוע דיזל מתוצרת מיצובישי. מהירותה 22 קשר (41 קילומטר לשעה). ב-10 בפברואר 2022 הפליגה האונייה מנמל אמדן שבצפון-מערב גרמניה בדרכה אל דייוויסוויל (אנ') שברוד איילנד, כשעליה 3,965 מכוניות מתוצרת קבוצת פולקסווגן, בהן מתוצרת החברות הבנות אאודי, פורשה, למבורגיני ובנטלי, שמחירן הכולל הוא כחצי מיליארד אירו. ב-16 בפברואר פרצה שרפה באזור המטען של האונייה, בעת שהפליגה באוקיינוס האטלנטי, לא הרחק מהאיים האזוריים. כל 22 אנשי הצוות של האוניה נטשו אותה וחולצו על ידי מכלית הנפט Resilient Warrior שהוזעקה לעזרה. מהמכלית פונו אנשי הצוות במסוק של חיל הים הפורטוגלי אל הורטה שבאיים האזוריים. מטען האונייה כלל מכוניות חשמליות המונעות בסוללות ליתיום-יון שיש קושי לכבותן. תוך ימים אחדים עלה באש כל המטען שהיה על האונייה, והנזק נאמד ב-438 מיליון דולר. ב-1 במרץ, במהלך ניסיון לגרור את האונייה לפורטוגל היא נקלעה לסערה, נטתה על צדה וטבעה. מדיה וקבצים בנושא פליסיטי אייס בוויקישיתוף תומר הדר, בלאגן בלב ים: משלוח ענק של מכוניות גרמניות עלה באש, באתר כלכליסט, 18 בפברואר 2022 אלפי נהגים מאוכזבים: משלוח רכבים ענק נשרף בלב הים, באתר אייס, 18 בפברואר 2022 22 Crewmembers Safely Rescued From Burning Ro/Ro off the Azores, The Maritime Executive, February 17, 2022 תומר הדר, מאבק אבוד מראש בכיבוי אוניית הרכב שנשרפה בלב ים, באתר כלכליסט, 19 בפברואר 2022 תומר הדר, השריפה באוניית המכוניות: הנזק נאמד ביותר מ-400 מיליון דולר, באתר כלכליסט, 22 בפברואר 2022 תומר הדר, סוף לפליסיטי אייס: האונייה שנשרפה כשעליה 4,000 מכוניות גרמניות - טבעה, באתר כלכליסט, 2 במרץ 2022 Monica Raymunt, Burnt-Out Ship Carrying Porsches and Lamborghinis Sinks in Rough Seas, Bloomberg, March 1, 2022
איגבי ריגני

איגבי ריגני (באנגלית: Igby Rigney; נולד ב-6 ביוני 2003) הוא שחקן אמריקאי. התפרסם בשל תפקידו בתור וורן פלין במיני-סדרה "טקס חצות" (2021) ומתפקידו בתור קווין בסדרה "מועדון חצות" (2022); שתיהן שודרו בנטפליקס . איגבי ריגני נולד בכפר אוסינינג (אנ'), במחוז וסטצ'סטר, ניו יורק. אביו, כריס ריגני, הוא צייר ואמן ידוע ואמו עקרת בית. הוא סיים את לימודיו בתיכון אוסינינג (אנ') בשנת 2021 והחל את לימודיו לתואר ראשון באוניברסיטת פייס בניו יורק. ריגני הופיע בכמה הפקות תיאטרון בהן "ברנשים וחתיכות", "העיירה שלנו" מחזה מאת תורנטון ויילדר וריצ'רד השלישי. תפקידו הראשון של איגבי היה בתפקיד אורח בסדרת המשטרה "שוטרים בדם" בשנת 2018. בשנת 2020 שיחק לצד ויין וילקוקס בסרט הקצר "Last Summer with Uncle Ira". הסרט הוצג בפסטיבל הקולנוע פליקס. באותה שנה שיחק לצד ריד מילר ומארק וולברג בסרט הקולנוע "ג'ו בל", שם הוא גילם את צ'אנס. הסרט מבוסס על סיפורו האמיתי של ג'ו בל, אדם שיצא לטיול ברחבי ארצות הברית כדי להעלות את המודעות לבריונות עקב התאבדות בנו ג'יידן, שהיה קורבן לבריונות הומופובית. בשנת 2021 שיחק בסרט הקולנוע "מהיר ועצבני 9". באותה שנה שיחק בתפקיד ראשי במיני-סדרה של נטפליקס "טקס חצות" מבית היוצר של מייק פלנגן. בפברואר 2021, פרסם הבמאי מייק פלנגאן באמצעות סדרת ציוצים בטוויטר כי ריגני לוהק לתפקיד ראשי בסדרת הטלוויזיה שלו "מועדון חצות", מסוגת מותחן-אימה, שנוצרה על ידי פלנגאן עבור נטפליקס, ומהווה עיבוד לרומן האימה למתבגרים של הסופר כריסטופר פייק, "מועדון חצות" (1994), אם כי עלילתה עתידה לשלב גם קווי עלילה מרומנים אחרים של פייק. ב-10 בדצמבר 2021 פורסם כי ריגבי לוהק לתפקיד ראשי בסדרת הטלוויזיה העתידית "נפילת בית אשר". איגבי ריגני, ברשת החברתית אינסטגרם איגבי ריגני, במסד הנתונים הקולנועיים IMDb (באנגלית) איגבי ריגני, באתר Rotten Tomatoes (באנגלית) איגבי ריגני, באתר Metacritic (באנגלית) איגבי ריגני, באתר סאונדקלאוד (באנגלית) Igby Rigney: Wiki, Bio, Age, Family, Career, Net Worth, Fast 9, Girlfriend, Wiki Biography, ‏באוגוסט 2021 Karen Croke, 'Blue Bloods' guest star is Ossining H.S. grad, The Journal News, ‏2 במרץ 2018 Cecilia Levine, Northern Westchester Teen To Star On CBS Show 'Blue Bloods', Daily Voice, ‏2 במרץ 2018 Last Summer with Uncle Ira - FILM FESTIVAL FLIX, FILM FESTIVAL FLIX, ‏4 ביולי 2021 Kevin Slane, "Mark Wahlberg got ‘as thin as possible’ for new movie". Cooper Hood, F9 Cast Guide: Every New & Returning Character | Screen Rant, Screen Rant, ‏5 במאי 2021 Netflix Is Blocking A Wider Audience From Seeing One Of The Best Shows Of 2021, GIANT FREAKIN ROBOT, ‏4 בינואר 2022 Perry, Spencer. "Mike Flanagan Announces Cast for Netflix's The Midnight Club Series Adaptation". comicbook. Retrieved 3 February 2021. Cordero, Rosy (December 10, 2021). "'The Fall Of The House Of Usher': Michael Trucco, T'Nia Miller, Paola Nuñez & Henry Thomas Among 20 New Cast". Deadline. Retrieved December 16, 2021.
אחוזת אלאטיני

אחוזת אלאטיני הוא מבנה מגורים מפואר שהיה בבעלות משפחת אלאטיני היהודית-איטלקית, אחת ממשפחות ה'פראנקוס' העשירות והידועות בסלוניקי, יוון. המבנה נבנה בשנת 1898 על ידי האדריכל האיטלקי ויטליאנו פוסלי, אשר תכנן גם את טחנות אלאטיני שנוסדו ב-1890. באותה תקופה האזור שבו נמצאת האחוזה היה הגבול המזרחי ביותר של סלוניקי. המבנה בן שלוש הקומות, בנוי בסגנון הבארוק וממוקם בשדרות המלכה אולגה באזור דיפו במזרח העיר סלוניקי, יוון. לאחר הופעתה של תנועת הטורקים הצעירים, משנת 1909 עד 1911 האחוזה שימשה כמעונו של הסולטן, עבדול חמיד השני, שהודח מכסאו על ידם, ושהה בה במעצר בית. בשנת 1926 שכן בו במשך שנה אחת בית הספר לפילוסופיה, חלק מאוניברסיטת סלוניקי שזה עתה נוסדה, בעוד שבמלחמת יוון-איטליה (1940–1941) שימשה האחוזה כבית חולים. משנת 1979 ועד שנת 2011 שימשה האחוזה כמפקדה של מחוז סלוניקי. משנת 2011 משמשת האחוזה כמרכז מינהלי של מרכז מקדוניה. אחוזת מודיאנו מדיה וקבצים בנושא אחוזת אלאטיני בוויקישיתוף "Villa Allatini, today's building of the Administration of Region of Central Macedonia, Thessaloniki". "Villa Allatini". "Old Thessaloniki: The villa and the Allatini mills". "Greek Code for Municipalities and Communities".
צ'ארלס דויטש

צ'ארלס דויטש (בצרפתית: Charles Deutsch, ‏6 בספטמבר 1911 – 6 בדצמבר 1980) היה מהנדס ותעשיין צרפתי. הוא הקים ביחד עם רנה בונה חברת מכוניות "DB" ובהמשך "CD". צ'ארלס דויטש נולד בשנת 1911 בפרבר של פריז. אביו היה בעל עסק לייצור חלקי מכוניות וצ'ארלס הצעיר עזר לו בעסק משפחתי. אביו נפטר בשנת 1929 וצ'ארלס דויטש המשיך לנהל את העסק במקביל ללימודים באקול פוליטקניק. בשנת 1932 הוא מכר את העסק לרנה בונה. בשנת 1935 הוא התחיל לעבוד בחברה צרפתית לבניית גשרים וכבישים. בשנת 1951 הוא התמנה למהנדס ראשי של החברה. ביחד עם בונה הם בנו מכוניות על בסיס חלקים של סיטרואן. כמו כן צ'ארלס דויטש השתתף במספר תחרויות מרוצי מכוניות. הם הקימו חברה בשם "DB" שיצרה כמה דגמי מכוניות בסוף שנות ה-50 של המאה ה-20 לרבות DB לה-מאן. בשנת 1961 דויטש עזב את חברה "DB" והקים חברה נפרדת שיצרה מכוניות תחת השם "CD". מכוניות אלו השתתפו במספר מרוצי מכוניות. בהמשך הוא הקים Société d’Etudes et de Réalisations Automobiles - Charles Deutsch - מכון מחקר בתחום תעשיית הרכב. בשנת 1971 הוא מונה לנשיא ארגון מהנדסי מכוניות הצרפתי וכיהן בתפקיד עד לשנת 1975. בשנים 1969–1980 הוא היה מנהל תחרות מכוניות "מרוץ 24 השעות של לה מאן" ומספר שנים גם של מרוצי גרנד פרי מונקו. צ'ארלס דויטש נפטר בשנת 1980 בקרטיי אך חברתו SERA-CD המשיכה בפעילותה. מדיה וקבצים בנושא צ'ארלס דויטש בוויקישיתוף צ'ארלס דויטש כנהג מרוצים
אוריאל מוזס

אוריאל מוזס הוא שחיין פאראלימפי. מוזס בעל שיתוק מוחין ובצעירותו החל להתאמן במסגרות השיקומיות של איל"ן. באליפות העולם לנוער נכה שנערכה במיאמי בשנת 1989, זכה ב-4 מדליות זהב בשחייה ובמדליית ארד בטניס. באליפות העולם לשחייה לנכים שנערכה במלטה בשנת 1994, התחרה בשני משחים וסיים במקום ה-5 במשחה 50 מטר בסגנון חופשי ובמקום ה-7 במשחה 100 מטר בסגנון חופשי. במשחקים הפאראלימפיים אטלנטה (1996) סיים במקום ה-16 במשחה ל-50 מטר חופשי בתוצאה של 33.42 שניות, במקום ה-11 במשחה ל-100 מטר חופשי בתוצאה של 1:10.98 דקות, במקום ה-17 במשחה ל-400 מטר חופשי בתוצאה של 5:53.90 דקות, במקום ה-12 במשחה ל-100 מטר גב בתוצאה של 30.94 שניות, במקום רביעי במשחה שליחים 4x100 מטר מעורב בתוצאה של 4:52.94 דקות (עם חנוך בודין, רון בולוטין ושלום אייגר) ובמקום שישי במשחה שליחים 4x100 מטר חופשי בתוצאה של 4:17.69 דקות (עם חנוך בודין, רון בולוטין, ערן שמש ושלום אייגר). במשחקים הפאראלימפיים סידני (2000) סיים במקום ה-7 במשחה ל-100 מטר חופשי בתוצאה של 1:08.49 דקות והתחרה במשחה ל-50 מטר חופשי וסיים בשלב המוקדמות. באליפות העולם לנפגעי שיתוק מוחין בשנת 2001, זכה בשתי מדליות כסף במשחים ל-50 ו-100 מטר חופשי. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) אברהם תשובה, 22 מדליות זהב ל-5 ספורטאי איל"ן באליפות העולם לנוער, מעריב, 12 בדצמבר 1989. אברהם תשובה, שש מדליות זהב במיאמי, חדשות, 11 בדצמבר 1989. אוריאל מוזס באתר הוועד הפאראלימפי הבינלאומי. אליפות העולם לנפגעי שיתוק מוחין: 4 מדליות זהב לישראל, באתר הארץ, 25 ביולי 2001